Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: nyilvántartásáról szóló 1992. évi LXVI. törvény 2. § (5) bekezdése értelmében a nyilvántartás szervei statisztikai célra – a
Paragraph Index: 600

nyilvántartásáról szóló 1992. évi LXVI. törvény 2. § (5) bekezdése értelmében a nyilvántartás szervei statisztikai célra – a népszámlálással kapcsolatos feladatok és a Központi Statisztikai Hivatal statisztikai célú adatkezelése kivételével – csak olyan módon szolgáltathatnak adatot, amellyel a polgár és az adat kapcsolata nem állítható helyre. Tekintettel arra, hogy a nyilvántartási törvény lehetõséget biztosít a népesség-nyilvántartásból statisztikai célú adatszolgáltatásra, az adatok jogszerû továbbításához nincs szükség az állampolgárok hozzájárulására. Az adatvédelmi biztos a tervezett megoldást adatvédelmi szempontból nem tartotta aggályosnak. (95/K/2002) Anyakönyvi eljárás Az adatvédelmi biztosi intézmény fennállása óta minden évben visszatérõ probléma az anyakönyvi iratok megismerhetõsége. A biztos éves beszámolói rendre ismertetik az ezzel kapcsolatos eseteket, a vizsgálata során megfogalmazott aggályait/észrevételeit, változás azonban ez ideig még nem történt. A személyes adatok védelméhez való jogot – amelyet az Alkotmány és az Avtv. deklarál – az Alkotmánybíróság határozatai alapján információs önrendelkezési jogként kell értelmezni. E jog tartalma, hogy mindenki maga rendelkezik személyes adatai feltárásáról és felhasználásáról. Az idei évben, elsõsorban az Alkotmánybíróságnak a férfiak házasságkötést követõ névviselésére vonatkozó döntése érvényesülésére, az anyakönyvekrõl, a házasságkötési eljárásról és a névviselésrõl szóló

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes